Source: http://doboslegal.eu/bizonyitas-a-polgari-perben/
Timestamp: 2019-02-22 02:23:55
Document Index: 7614085

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

dr. Dobos István ügyvéd Bizonyítás a polgári perben - dr. Dobos István ügyvéd
Posted on 2017-05-26 at 13:20
A polgári perben a bizonyítás célja, hogy bíróság a kereseti követelést megalapozó tények valóságtartalmáról megbizonyosodhasson. Ez az előfeltétele annak, hogy a bíróság valóságon alapuló helyes ítéletet hozhasson.
Mivel a polgári perben főszabályként a feleket terheli a jogvita eldöntéséhez szükséges bizonyítékok rendelkezésre bocsátása, így a bíróság bizonyítási indítvány hiányában, hivatalból csak akkor folytathat le bizonyítást, ha azt a törvény kifejezett megengedi.
A bizonyításról általában:
A bíróság csak a jogvita eldöntéséhez szükséges tények valóságtartalmáról bizonyosodik meg, a jogvita elbírálása szempontjából szükségtelen tényeket nem vizsgálja. Ilyen tekintetben a bíróság a bizonyítási indítványokhoz nincs kötve. A tényállítás fontosságáról a bíróság maga ítél.
A bíróság valónak fogadhatja el azokat a tényeket, melyekkel kapcsolatban kétely nem merült fel és azt az ellenfél vagy mindkét fél valónak fogadta el, vagy bírósági felhívás ellenére nem vitatta. Szintén valónak fogadhatja el a bíróság azon tényeket, melyeket köztudomásúnak ítél meg, vagy amelyekről hivatalos tudomása van.
Általában a per eldöntéséhez szükséges tényeket annak kell bizonyítania, akinek érdekben áll, hogy azokat a bíróság valónak fogadja el.
A polgári eljárásjogi törvény különösen a következő bizonyítási eszközöket ismeri: tanúvallomás, szakértői vélemény, szemle, okirat, egyéb bizonyítási eszközök (pl. kísérlet). Külön kiemeli a törvény, hogy a polgári perben eskünek nincs helye.
Ha a fél az állítását tanúkkal kívánja bizonyítani, bizonyítási indítványt nyújthat be a bírósághoz. Tanúbizonyítás esetén a bizonyítási indítványnak tartalmaznia kell a bizonyítani kívánt tényt és a bizonyítási eszköz megjelölését, azaz a tanú nevét és idézhető címét.
A bizonyítandó tény megjelölésének azért van lényegi szerepe, mert a tanú meghallgatása előtt a bíróság mérlegeli, hogy várható-e a tanútól jogvita eldöntése szempontjából releváns vallomás vagy sem. Ha nem, akkor a bíróság mellőzi a tanú meghallgatását.
A tanú nevének és idézhető címének megjelölésére a tanú azonosítása és tényleges idézhetősége szempontjából van jelentősége.
A tanúkat az elnök idézi meg. A tizennegyedik életévét be nem töltött kiskorút csak akkor lehet tanúként kihallgatni, ha a vallomásától várható bizonyíték másként nem pótolható. Olyan személyt, akinek testi vagy szellemi fogyatkozása miatt helyes vallomás nem várható, tanúként nem lehet kihallgatni. Ha a tanú nem kapott felmentést titoktartási kötelezettsége alól, akkor erre vonatozó kérdésben nem hallgatható ki. Nem vehető figyelembe a tanúvallomás, ha a tanút a fenti szabályok ellenében hallgatták meg.
– bármelyik fél törvényben meghatározott hozzátartozója,
– az, aki magát vagy törvényben meghatározott hozzátartozóját bűncselekmény elkövetéséve vádolná, az erre vonatkozó kérdésben,
– az ügyvéd, az orvos és más olyan személy, akit hivatásánál fogva titoktartási kötelezettség terhel, ha a vallomástétellel a titoktartási kötelezettségét megsértené,
– a közvetítői eljárásban eljárt közvetítő vagy szakértő,
– az üzleti titok megtartására köteles személy, olyan kérdésben, melyben a vallomástétellel kötelességét megsértené,
– médiatartalom-szolgáltató, ha a kérdésre adott válasszal informátorát felfedné.
Akkor rendel ki szakértőt a bíróság, ha valamely tény vagy körülmény megállapításához vagy megítéléséhez olyan szakértelemre van szükség, amellyel a bíróság nem rendelkezik. Általában egy szakértő kirendelése is elégséges, de különleges szakkérdések felmerülése eseté a bíróság több szakértőt is kirendelhet.
Szakértőként kirendelhető:
– szakértői névjegyzékben szereplő igazságügyi szakértő,
– szakvélemény adására feljogosított gazdasági társaság,
– szakértői intézmény
– külön jogszabályan meghatározott állami szerv, intézmény, szervezet.
Más szakértő csak ezek hiányában, kivételesen rendelhető ki.
A szakértő a szakvéleményét elsődlegesen írásban adja elő, szóbeli meghallgatására csak kivételesen, szükség esetén kerül sor.
Amennyiben a perben meghallgatandó személy nem beszél magyarul és az általa beszélt nyelvben a bíróságnak kellő jártassága nincs, a meghallgatásnál tolmácsot kell alkalmazni. A tolmácsra egyebekben a szakértőkre vonatkozó szabályok az irányadóak.
Akkor van helye szemlének a polgári perben, ha valamely lényeges körülmény megállapításához vagy felderítéséhez személy, tárgy, helyszín vagy tény közvetlen megfigyelése vagy megvizsgálása szükséges.
A szemle lehet helyszíni szemle, ezt az elnök is lefolytathatja és sor kerülhet valamely szemletárgy bíróság előtti megfigyelésére illetve megvizsgálására is. Utóbbi esetben kötelezheti a bíróság a szemletárgy tulajdonosát, hogy tegye lehetővé a vizsgálatot, mutassa be vagy bocsássa rendelkezésre a szemletárgyat.
Be kell mutatni a tárgyaláson azokat az okiratokat, melyeket a fél valamely tényállítás igazolására kíván felhasználni. A bíróság kötelezheti is az ellenfelet valamely birtokában lévő okirat bemutatására. Különösen akkor van jelnetősége ennek, ha az okiratot a bizonyító fél érdekében állították ki. Tanúként hallgatható meg és az okirat bemutatására kötelezhető aza személy, aki egyébként a perben nem vesz rész.
Általában ha a bíróság nem tartja szükségesnek és az ellenfél nem kifogásolja, az eredeti okiratok másolatát is elég a bíróság előtt bemutatni.
Bíróságnál, más hatóságnál, közjegyzőnél vagy valamely szervezetnél lévő irat beszerzése iránt a fél kérelmére a bíróság intézkedik, ha az irat kiadását a fél közvetlenül nem kérheti.
Olyan minősített adatot tartalmazó okirat, amelynek a fél általi megismeréséhez a minősítő nem járult hozzá, nem használható fel perbeli bizonyítékként.
Különös haszna van az okirati bizonyításnak a tekintetben, hogy olyan tényállításokra tekintettel, melyek okirattal bizonyíthatók, a bíróság mellőzheti egyéb bizonyítás lefolytatását.
6.a. Közokirat
A közokirat olyan irat, melyet valamely hatóság, ügykörében eljárva, a megszabott alakban állított ki. A közokirat teljes bizonyító erővel rendelkezik az abban foglaltak helytállósága, valamint a benne foglalt nyilatkozatok megtételének ideje módja és tartalma tekintetében.
6.b. Teljes bizonyító erejű magánokirat
A megfelelő alakban tett magánokirat az ellenkező bizonyításáig teljes bizonyítékul szolgál arra, hogy kiállítója az abban foglalt nyilatkozatot megtette, elfogadta vagy magára kötelezőnek ismerte el.
A bizonyítási eljárás lefolytatása
A bizonyítási eljárást rendszerint a perbíróság tárgyaláson folytatja le, de ha ez jelentős nehézséggel vagy aránytalan többletköltséggel járna, a bíróság megkeresheti azt a járásbíróságot is ahol a bizonyítás lefolytatása a legcélszerűbb.
Ha a bizonyítást megkeresés útján foganatosítják, meg kell küldeni a megkeresett bíróságnak a szükséges iratokat és közölni kell azokat a kérdéseket, amelyeket a bizonyítás során tisztázni kell.
Irodánk jelentős tapasztalattal rendelkezik a polgári peres eljárások területén. Szívesen állunk rendelkezésére!
peres ügyvédpolgári perpolgári peres eljárásügyvéd